Sunday Times-joernalis vrygelaat | Nuus24
Joernalis se vrylating word onderhandel
Onsekerheid heers oor joernalis se saak
Joernalis dalk Vrydag in hof
Pretoria – Die joernalis van die Sunday Times, Mzilikazi wa Afrika, sal vrygelaat word voor sy aansoek om borgtog Vrydagoggend in die Nelspruit-streekhof.Regter Johan Kruger het Donderdagaand kort voor 22:00 gesê dat dit onwettig sal wees om Wa Afrika ‘n minuut langer aan te hou.“Die vryheid van die individu is ‘n grondwetlik beskermde waarde,” het Kruger gesê.“In die grondwetlike staat is die Grondwet die hoogste wet. In my siening sal geregtigheid geskied as hy vrygelaat word. Dit is onwaarskynlik dat ‘n paar ure van vryheid skade aan die staat se saak sal aanrig.”Die Sunday Times het vroeër ‘n dringende interdik ingedien om die joernalis se vrylating te versoek, nadat hy Woensdag deur lede van die Valke buite die koerant se kantore in hegtenis geneem is.Wa Afrika se prokureur Arnold Meyer SC het aan die hof gesê dat daar geen rede was hoekom hy aangehou moet word nie, selfs al word hy slegs vir ‘n paar ure vrygelaat.Volg Nuus24 op Twitter - SAPA
Lees meer oor: media VOLGENDE OP NUUS24X